SPA วิ่ง 3% โบรกฯ ชี้ผลงานครึ่งปีหลังฟื้น-มาร์จิ้นพุ่ง เคาะเป้า 16.20 บ.
SPA วิ่ง 3% โบรกฯ ชี้ผลงานครึ่งปีหลังฟื้น-มาร์จิ้นพุ่ง เคาะเป้า 16.20 บ.
SPA วิ่ง 3% โบรกฯ ชี้ผลงานครึ่งปีหลังฟื้น-มาร์จิ้นพุ่ง เคาะเป้า 16.20 บ.
5 ก.ย. 2562

ผู้สื่อข่าวรายงานว่า ราคาหุ้นบริษัท สยามเวลเนสกรุ๊ป จำกัด (มหาชน) หรือ SPA ล่าสุด ณ เวลา 11.06 น. อยู่ที่ระดับ 14.10  บาท ปรับตัวขึ้น 0.40 บาท หรือ 2.92% ด้วยมูลค่าการซื้อขาย 13.28 ล้านบาท

โดย บล.ทิสโก้ แนะนำ “ซื้อ” SPA ราคาเป้าหมาย 16.20 บาท/หุ้น มองผลประกอบการครึ่งปีแรกของปี 62 ของ SPA เพิ่มขึ้น 2% จากช่วงเดียวกันเมื่อปีก่อนเป็น 106 ล้านบาท เพิ่มขึ้นตามนักท่องเที่ยวที่เพิ่มขึ้น 1.5% (แต่จีนลดลง 5% YoY) แต่อย่างไรก็ตามมองว่าผลประกอบการจะฟื้นตัวขึ้นในครึ่งปีหลังของปี 62 จากฐานที่ต่ำในปีก่อน เนื่องจากเหตุเรือล่มที่ภูเก็ต และการปิดปรับปรุงของรีสอร์ทระรินจินดา (โต 5% ในเดือน ก.ค. ในขณะที่นักท่องเที่ยวจีนเพิ่มขึ้น 5%) และเชื่อว่าอัตรากำไรขั้นต้นของ Stretch Me จะเพิ่มขึ้นจากการชะลอการขยายสาขา แนะนำให้ “ซื้อ” โดยมีมูลค่าที่เหมาะสม 16.20 บาท